पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई के दादर रेलवे स्टेशन पर एक गर्भवती महिला अपने छोटे बच्चे के साथ चलती ट्रेन पर चढ़ने की कोशिश कर रही थी। इसी दौरान वह असंतुलित होकर गिर पड़ी। यह देखकर मौके पर तैनात आरपीएफ कांस्टेबल अशोक यादव तेजी से उनके पास पहुंचे और महिला की जान बचाई।
महिला ने कांस्टेबल को धन्यवाद दिया है। वहीं विभाग की ओर से भी अशोक यादव को इस बहादुरी भरे काम के लिए सम्मानित किया जाएगा।
ऐसे RPF कांस्टेबल ने बचाई महिला की जान
यह घटना मौके पर लगे सीसीटीवी कैमरे में भी कैद भी हुई है। 3 मई को सुबह 11:15 बजे दादर रेलवे स्टेशन के प्लेटफार्म नंबर 5 पर सीएसएमटी- दानापुर स्पेशल ट्रेन जैसे ही चलने लगी एक गर्भवती महिला दौड़ती हुई अपने बच्चे के साथ ट्रेन पर चढ़ने का प्रयास कर रही थी। इसी दौरान उसका पैर फिसल गया और वह असंतुलित होकर प्लेटफार्म गैप में गिरने ही वाली थी कि प्लेटफॉर्म ड्यूटी पर तैनात RPF स्टाफ अशोक यादव ने दौड़कर उन्हें उठा लिया और दोनों की जान बच गई।
बिहार के दानापुर जा रही थी महिला
20 साल की महिला की पहचान शोभा कुमारी के रूप में हुई है। शोभा मूल रूप से नालंदा बिहार की रहने वाली है। वे इस ट्रेन से दानापुर जा रही थीं। अपनी जान बचाने के लिए महिला ने आरपीएफ कांस्टेबल अशोक यादव को धन्यवाद दिया है |
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva hin_Deva zho_Hant eng_Latn